Falun Dafa, også kjent som Falun Gong, er en øvingsmetode som kombinerer læren om selvforbedring og meditasjonsøvelser. Lærdommen er sentrert rundt tre hovedprinsipper - sannhet, medfølelse og toleranse. Shen Yuns artister praktiserer Falun Dafa, og det er en inspirasjonskilde for våre forestillinger.  Både Kina og Vesten har historisk sett hatt kunstnere som integrerer spiritualitet i arbeidet sitt. I det gamle Kina praktiserte kunstnere meditasjon og søkte indre ro og harmoni med universet. De mente at man skulle dyrke dyd og indre renhet for å skape ekte kunst. I dag følger Shen Yuns artister denne edle tradisjonen. Du har kanskje hørt om den pågående forfølgelsen av Falun Dafa i Kina. Det begynte i 1999, da det var titalls millioner mennesker som praktiserte Falun Dafa hver morgen i parker over hele landet. Kommunistpartiet fryktet Falun Dafas popularitet, som en uavhengig ideologi utenfor deres kontroll, derfor startet de en landsomfattende forfølgelseskampanje for å prøve å utrydde den. På den tiden hadde faktisk antall Falun Dafa-utøvere oversteget antall medlemmer av det kinesiske kommunistpartiet. I dag, etter 20 lange år med tortur, fengsling og drap, holder Falun Dafa-utøvere fortsatt fast ved sin tro og fortsetter å motstå forfølgelsen med fredelige midler. Inspirert av dette, bringer Shen Yuns kunstneriske team disse historiene til scener rundt om i verden, og det viser seg at disse menneskenes mot og budskap om håp har berørt millioner av tilskuere.